პრიოზერსკი
პრიოზერსკი (ფინ. Käkisalmi — „გუგულის სრუტე“, შვედ. Kexholm — „გუგულის კუნძული“ 1948 წლამდე; კექსჰოლმი) — ქალაქი რუსეთში, ლენინგრადის ოლქში. მდებარეობს ლადოგის ტბის დასავლეთ ნაპირზე. პრიოზერსკის რაიონის ადმინისტრაციული ცენტრი. ქალაქი მდებარეობს კარელიის ყელზე, მდინარე ვუოქსას ჩრდილოეთ ტოტის ნაპირას, ლადოგისა და ვუოქსის ტბებს შორის. სანქტ-პეტერბურგიდან დაშორებულია 145 კილომეტრით. XVII საუკუნის დასაწყისამდე კორელის მიწების ცენტრს წარმოადგენდა, შედიოდა კორელის მაზრის შემადგენლობაში, ვოდსკაია პიატინაში.